
A V I Z  C O M U N

asupra proiectului Legii bugetului de stat 
pe anul 2007

Proiectul Legii bugetului de stat pe anul 2007 a fost trimis Comisiei pentru  egalitatea de şanse din Senat (L823/19.10.2006), respectiv, Comisiei pentru egalitatea de şanse pentru femei şi bărbaţi din  Camera Deputaţilor (PLx752/19.10.2006), cele două fiind sesizate pentru aviz. Sesizate în fond, cu acest proiect, sunt Comisiile pentru buget, finanţe şi bănci ale celor două Camere.
Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

Proiectul de Lege a fost dezbătut în şedinţa comună a Comisiei pentru  egalitatea de şanse a Senatului şi a Comisiei pentru egalitatea de şanse pentru femei şi bărbaţi a Camerei Deputaţilor din 25 octombrie 2006. 

La dezbaterea proiectului au participat ca invitaţi: din partea Ministerului Finanţelor Publice, doamna Ana Radu - director; din partea Consiliului Naţional pentru Combaterea Discriminării, domnul Csaba Asztalos – preşedinte.
La lucrările Comisiilor au fost prezenţi 6 senatori, din totalul de 11 membri ai Comisiei pentru egalitatea de şanse a Senatului, şi 9 deputaţi, din totalul de 11 membri ai Comisiei pentru egalitatea de şanse pentru femei şi bărbaţi din Camera Deputaţilor.

În urma dezbaterii, membrii celor două Comisii avizează favorabil, cu majoritate de voturi, Proiectul Legii bugetului de stat pe anul 2007.

